Bert Jansch

Herbert "Bert" Jansch (3. marraskuuta 1943 Glasgow, Iso-Britannia – 5. lokakuuta 2011Confirnation of Jansch's death ) oli saksalaista sukujuurta oleva skotlantilainen folk-muusikko ja Pentangle-yhtyeen perustajajäsen. Hän sai mainetta Lontoossa 1960-luvulla akustisena kitaristina ja laulaja- lauluntekijänä. Hän levytti ainakin 25 albumia ja kiersi ahkerasti 1960-luvulta 2000-luvulle. Jansch oli johtava hahmo brittiläisen folkmusiikin nousussa 1960-luvulla. Hän kiersi folk-klubeja ja levytti muutamia sooloalbumeja sekä teki yhteistyötä muiden muusikoiden kuten John Renbournin ja Anne Briggsin kanssa. Hän oli mukana perustamassa Pentanglea 1967 ja kiersi ja levytti yhtyeen kanssa sen hajoamiseen saakka 1972. Sen jälkeen hän piti muutaman vuoden tauon musiikin suhteen, ennen kuin palasi 1970-luvulla muutamiin projekteihin muiden muusikoiden kanssa. Hän liittyi uudistuneeseen Pentangleen 1980-luvun alussa ja pysyi jäsenenä koko ajan vuoteen 1995, vaikka yhtyeessä tehtiin henkilömuutoksia. Sooloartistina Jansch jatkoi kuolemaansa saakka. Jansch on antanut vaikutteita esimerkiksi muusikoille Paul Simon, Johnny Marr, Bernard Butler, Jimmy Page, Nick Drake, Graham Coxon, Donovan, Neil Young ja Devendra Banhart. BBC palkitsi hänet kaksi kertaa, sooloartistina elämäntyöpalkinnolla Folk Awards vuonna 2001 ja Pentanglen jäsenenä vuonna 2007. Kannettavalla nauhurilla tuottajan kotona äänitetty Bert Janschin esikoisalbumi vuodelta 1965 ja Pentanglen albumi Basket of Light (1969) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. Vuonna 2011 Janscsh esiintyi vielä Pentanglen yhteiskeikalla sekä Neil Youngin kanssa. Jansch kuoli 67-vuotiaana 5. lokakuuta 2011 hoitokodissa Hampsteadissa sairastettuaan pitkään keuhkosyöpää.BBC News, Folk musician Bert Jansch dies aged 67, 5 October 2011Jansch kuollut Yle.fi ==Diskografia== ;Albumit *1965 – Bert Jansch *1965 – It Don't Bother Me *1966 – Jack Orion (John Renbournin kanssa) *1966 – Bert And John (John Renbournin kanssa) *1967 – Nicola *1969 – Birthday Blues *1971 – Rosemary Lane *1973 – Moonshine *1974 – L.A. Turnaround *1975 – Santa Barbara Honeymoon *1977 – A Rare Conundrum (julkaistu 1976 Tanskassa ja 1977 Britanniassa) *1979 – Avocet (julkaistu 1978 Britanniassa 1979 Britanniassa) *1980 – Thirteen Down (tekijänä "The Bert Jansch Conundrum") *1982 – Heartbreak *1985 – From The Outside (julkaistu vain Belgiassa) *1989 – Leather Launderette (Rod Clementsin kanssa) *1990 – Sketches *1990 – The Ornament Tree *1995 – When The Circus Comes To Town *1998 – Toy Balloon *2000 – Crimson Moon *2002 – Edge of A Dream *2006 – The Black Swan *2012 - Heartbreak 30th Anniversary Edition ;Livealbumit *1980 – Bert Jansch Live at La Foret (julkaistu vain Japanissa) *1993 – BBC Radio 1 Live in Concert *1996 – Live At The 12 Bar: An Authorised Bootleg *1998 – Young Man Blues *2001 – Downunder: Live In Australia *2004 – The River Sessions *2007 – Fresh As a Sweet Sunday Morning (livekonsertti 2006 CD/DVD) *2012 – Sweet Sweet Music *2020 – Strolling down the highway ==Lähteet== ==Aiheesta muualla== * Bert Janschin muistokirjoitus Helsingin Sanomissa * Bert Janschin verkkosivusto * Bert Jansch Complete Discography at the Folk Blues & Beyond verkkosivusto * Acoustic Magazine Kansijuttu Bert Janschista * Bert Janschin tabulatuureja, Ultimate Guitar * Interview with Bert Jansch on Trilogy Rock (Spain) Luokka:Skotlantilaiset muusikot Luokka:Brittiläiset muusikot Luokka:Folkmuusikot Luokka:Vuonna 1943 syntyneet Luokka:Vuonna 2011 kuolleet